Overvåkingsforskerne tror at debatten framover vil handle om hvordan overvåkingen kan bli enda bedre, melder NRK. Overvåkingsforsker og doktorgradsstipendiat Sissel Haugdal Jore ved Universitetet i Stavanger peker på at terroraksjonene i USA 11. september 2001 førte til økte sikkerhetstiltak i Norge. – Det har blitt mye mer overvåking i det norske samfunnet generelt, sier Haugdal Jore. Statsminister Jens Stoltenbergs ord om å bekjempe terrorisme med mer demokrati, kan dermed blir vanskelig å følge opp, tror hun. Også Anders Brenna, som er leder for organisasjonen Stopp Datalagringsdirektivet, frykter mer overvåking. – Dette er nøyaktig det som skjedde i USA.